Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

***Товч удирдамж:*** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Охиндоо  **Ургийн овог:** Зуутраг  **Нэр:** Цэндсүрэн  **Хүйс:** эр |
| **1.2** | **Нэр дэвших тухай хүсэлт гаргаж буй албан тушаал**  Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүний аль нэгийг бичнэ. |
| Шүүхийн ерөнхий зөвлөлийн шүүгч бус гишүүн |
| **1.3** | **Иргэний харьяалал**  Монгол Улсын иргэн мөн үү/тийм эсхүл үгүй гэж бичих/. |
| Тийм |
| **1.4** | **Насны дээр хязгаар**  Төрийн алба хаах насны дээд хязгаарт хүрсэн үү /тийм эсхүл үгүй гэж бичих/. |
| Үгүй |
| **1.5** | **Улс төрийн болон намын удирдах албан тушаал**  Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.6** | **Шүүгчийн албан тушаал**  Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.7** | **Шүүхийн ерөнхий зөвлөлийн гишүүн**  Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.8** | **Шүүхийн сахилгын хорооны гишүүн**  Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.9** | **Шүүхийн захиргааны байгууллагын ажилтан**  Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.10** | **Хуульч**  Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.11** | **Өмгөөлөгч**  Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.12** | **Прокурор**  Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.13** | **Эрүүгийн хариуцлага**  Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй |
| **1.14** | **Сахилгын шийтгэл**  Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/ |
| Миний бие Охиндоо овогтой Цэндсүрэн би, 1989 онд ЗХУ-ын Свердловск хотын Уул уурхайн дээд сургуулийг Уул уурхайн баяжуулалтын инженер мэргэжлээр, 1998 онд ШУТИС-ын Уул уурхайн сургуулийн магистрантур, 1999 онд Улаанбаатар-Эрдэм Хууль зүйн дээд сургуулийг эрх зүйч мэргэжлээр, 2003 онд Хууль зүйн дээд сургуулийн магистрантурт суралцсан.  Уул уурхайн мэргэжлээрээ 1993-1998 онд Сэлэнгэ аймгийн Мандал сумын нутаг дахь Алтан Таширын уурхайд Уурхайн дарга, 1998-2008 онд ХХААҮЯ, ҮХЯ, ҮХХҮЯ-нд Уул уурхайн хөрөнгө оруулалт, эрх зүйн асуудал хариуцсан мэргэжилтэн, ахлах мэргэжилтэн, салбарын бодлогын асуудал хариуцсан Газрын дэд дарга, дарга, 2008-2009 онд Үндэсний аюулгүй байдлын Зөвлөлийн Уул уурхай, газрын тосны асуудал хариуцсан шинжээч, 2009-2015 онд Үндэсний аюулгүй байдлын Зөвлөлийн Ажлын албанд Уул уурхай, газрын тос, Эрчим хүчний асуудал хариуцсан референт, ахлах референт, 2015-2016 оны 8 дугаар сар хүртэлх хугацаанд Уул уурхайн яаманд Стратеги төлөвлөлтийн газрын даргаар ажиллаж байсан.  Төрийн албанд 1998-2016 хооронд ажиллах хугацаандаа Уул уурхай, газрын тос, эрчим хүчний салбар болон Цөмийн энергийн салбарын хууль эрх зүйн шинэчлэл, өөрчлөлт, томоохон гэрээ хэлэлцээр байгуулахад оролцох, зарим ажлын хэсгийг ахалж Улсын Их Хурал, Үндэсний Аюулгүй Байдлын Зөвлөлийн Хуралдаан, Засгийн Газрын хуралдаанаар хэлэлцуулэхэд оролцож байсан. Мөн энэ хугацаанд хариуцсан салбарын бодлогын баримт бичиг боловсруулах батлуулах ажлыг зохион байгуулалцаж ажиллаж байсан. Тухайлбал, Эрдэс баялгийн салбарт баримтлах бодлого /2001, 2006, 20013/, Төмөр, Алт, Зэс зэрэг дэд хөтөлбөрүүд, салбарын хэмжээнд мөрдөгдөж байгаа журам, заавруудыг боловсруулж батлуулж байсан.  Геологи, уул уурхай, Газрын тос, Эрчим хүчний салбарт үйл ажиллагаа явуулж байгаа гадаад, дотоодын хөрөнгө оруулалттай аж ахуйн нэгж байгууллагуудтай танилцах, тусгай чиг үүргийн дагуу үйл ажиллагаатай нь танилцах, шалгалтын ажил явуулах, дүгнэлт гаргаж хэлэлцүүлэх зэрэг ажилд оролцох, зарим нэгэн ажилд ажлын хэсгийг ахалж шийдвэр гаргалцахад биечлэн оролцож байсан. Мөн нилээд олон гэрээ хэлэлцээр байгуулахад оролцож байсан ба зарим нэгэн томоохон ажлуудаас нь дурдахад, 2003 онд Монгол-Оросын хамтарсан Эрдэнэт Үйлдвэрийн гэрээг шинэчлэхэд гар бие оролцож тухайн үеийн Засгийн газар, Эрдэнэт үйлдвэрээс өргөмжлөл хүртэж байсан. 2009 онд Оюу толгойн хөрөнгө оруулалтын гэрээний төслийг ҮАБЗ-ийн хуралдаанаар хэлэлцүүлэхэд шинжээчийн дүгнэлт, 2011, 2015 онуудад Таван толгойн ордыг ашиглах гэрээний төсөлд анализ, дүгнэлт, шүүмж бичиж УИХ-д хүргүүлэх, ҮАБЗ-ийн хуралдаанд танилцуулж дүгнэлт гаргуулахад гардаж ажиллаж байсан болно.  ҮАБЗ-д ажиллаж байх хугацаандаа хариуцсан ажлын чиг үүргийн дагуу хариуцсан салбарын хууль, эрх зүйн хэрэгжилт ямар байгаатай уялдуулан улс орны эдийн засгийн аюулгүй байдлын талаар үнэлэлт дүгнэлт бичиж ҮАБЗ-ийн тэргүүн, гишүүдэд үнэн зөв мэдээллээр цаг тухай бүр ханган ажиллаж ирсэн.  Удирдлагаас өгсөн чиглэл, үүргийн дагуу хариуцсан салбарын хэмжээнд хэрэгжиж байгаа хуульд өөрчлөлт оруулах, стратегийн ордуудыг ашиглах, бусад хэлбэрээр хамтран талаар байгуулах гэрээ, хэлэлцээрүүдийг байгуулах ажлын хэсгийг ахлан оролцох, гишүүнээр ажиллах, шинээр байгуулагдах гэрээ хэлэлцээрийн төслүүдэд дүгнэлт бичиж ҮАБЗ-ийн хуралдаанаар хэлэлцүүлж шийдвэр гаргуулж ажиллаж байсан. Ингэж ажиллаж байхдаа ҮАБЗ-ийн онцлог, төрийн тусгай чиг үүргийн байгууллага, үйл ажиллагааны хүрээнд нууцын /нууц, маш нууц, онц чухал/ зэрэглэлтэй төрийн бичиг баримттай харилцаж ажилдаг байсан.  Дээрх төрийн албаны туршлагадаа тулгуурлан цаашид өөрийн эзэмшсэн хоёрдахь боловсрол болох эрх зүйч мэргэжлээрээ Шүүхийн ерөнхий зөвлөлийн шүүгч бус гишүүний албан тушаалд ажиллах сонирхолтой байна. |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол**  Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| 1. Шинжлэх Ухаан Технологийн Их Сургууль,1.5 жил, магистр, 1998-1999 2. Улаанбаатар Хууль зүйн дээд сургууль, 2.5 жил, Бакалавр, 1996-1999 3. ОХУ, Свердловск хот, Уул уурхайн Дээд Сургууль, 5 жил, Бакалавр, 1984-1989 |
| **3.2** | **Эрх зүйч мэргэжлээр ажилласан байдал**  Хүсэлт гарагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ:  -албан тушаалын нэр, ажлын газрын хаяг, ажилласан хугацаа;  -ажлын байрны тодорхойлолтын гол агуулга;  -удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| * 1. * ТУЗ-ийн хараат бус гишүүн, СБД, Энхтайвны өргөн чөлөө 17, Зориг сангийн байр, 2018 оны 12 дугаар сарын 26-ны өдрөөс одоог хүртэл, одоогоор 2 жил 3 сар * Компанийн зүгээс гарч буй шийдвэрүүдэд Компанийн тухай хууль болон холбогдох хууль тогтоомжтой нийцэж байгаа эсэхэд хяналт тавих; * 2. * Хүний нөөц хариуцсан ажилтан, Зөвлөх, БГД, 4 дүгээр хороо, тээвэрчдийн гудамж, 388 тоот байр, “Гурвансор” ХХК, 2016 оны 3 дугаар сарын 5-ны өдрөөс одоог хүртэл, одоогоор 5 жил * Ажилчидтай хөдөлмөрийн гэрээ байгуулах, цуцлах, компанийн дотоод журам, заавар боловсруулах, сургалт, семинар зохион байгуулах * 3. * Геологи, уул уурхайн салбарын асуудал хариуцсан Шинжээч, Референт, Ахлах референт Үндэсний аюулгүй байдлын зөвлөлийн Ажлын алба, Төрийн ордон, 5 жил 7 сар * Геологи, уул уурхай, эрчим хүчний салбарын эрх зүйн орчин, бодлого арга зүйн зөвлөгөө, үйл ажиллагааг уялдуулан зохицуулах; * 4. * Гэрээ хэлэлцээр, олборлолтын бодлого хариуцсан мэргэжилтэн, Хөдөө аж ахуйн үйлдвэрийн яам /хуучнаар/, Нэгдсэн үндэсний байгууллагын гудамж, Засгийн газрын 2-р байр, 4 жил 5 сар; * Гадаад, дотоодын хөрөнгө оруулалтын талаарх гэрээ хэлэлцээр, уул уурхайн олборлолтын мэдээ тайлан гаргах; |
| **3.3** | **Эрх зүйчээс бусад мэргэжлээр эрхэлсэн ажил**  Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| * 1. * СБТГ-ын дарга, Уул уурхайн яам /хуучнаар/, Нэгдсэн үндэсний байгууллагын гудамж, Засгийн газрын 2-р байр, 1 жил 5 сар; * Геологи, уул уурхайн салбарын эрх зүйн орчныг боловсронгуй болгох, олборлолтын бодлого, томоохон ордуудыг аж, ахуйн эргэлтэд оруулах, хөрөнгө оруулалтын эрх зүйн орчинг бүрдүүлэх; * 2. * Эрдэс баялгийн бодлого зохицуулалтын газрын орлогч дарга, Үйлдвэр худалдааны яам /хуучнаар/, Нэгдсэн үндэсний байгууллагын гудамж, Засгийн газрын 2-р байр, 4 жил 8 сар; |
| **3.4** | **Хууль зүйн өндөр мэргэшил**  Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.  -үйл ажиллагааны нэр, эрхэлсэн газар, хугацаа;  -үйл ажиллагааны гол агуулга;  -үйл ажиллагааны үр дүн, түүний жишээ;  -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -хэвлэгдсэн бол эх сурвалжийн ишлэл, түүний хуулбар. |
| * 1. * Монгол Улсын Ерөнхий сайдын Захирамж, 2015.08.20 * Монгол Улсын Засгийн газраас Канад Улсын хөрөнгө оруулалттай “Хан ресурсез” ХХК болон түүний хөрөнгө оруулалгчдад төлөх нөхөн төлбөрийг барагдуулах арга замыг судалж, санал боловсруулах * 2. * Уул уурхайн сайдын тушаал 2015.11.18 * Таван толгойн ордыг ашиглах гэрээний төсөлд санал дүгнэлт боловсруулах. * 3. * Уул уурхайн сайдын тушаал 2015.09.15 * Арева Монгол ХХК-тай байгуулах хөрөнгө оруулалтын гэрээний нөхцөлд санал боловсруулах * Гэрээний төслийг урьдчилсан байдлаар боловсруулж ЗГ-т хүргүүлсэн. * 4. * Монгол Улсын Ерөнхийлөгчийн Зарлиг 2013.03.07 * Эрдэс баялгийн салбарт төрөөс баримтлах бодлогын баримт бичиг боловсруулах ажлын хэсэг * Бодлогын баримт бичгийг боловсруулж, ЗГ-ын хуралдаан, Улсын Их Хурлаар хэлэлцүүлж батлуулсан * 5. * ҮАБЗ-ын Ажлын албаны даргын тушаал 2012.03.19 * Нүүрснээс шингэн түлш үйлдвэрлэх төслүүдэд дүгнэлт бичиж ҮАБЗ-ын хуралдаанаар хэлэлцүүлэх * ҮАБЗ-ийн хуралдааны Зөвлөмж гарч Засгийн газарт буцаасан. * 6. * ҮАБЗ-ын Ажлын албаны даргын тушаал 2011 он * Төрөөс Газрын тосны салбарт 2017 он хүртэл баримтлах бодлогын баримт бичгийг ҮАБЗ-ын хуралдаанаар хэлэлцүүлэх * ҮАБЗ-ийн хуралдаанаас гаргасан Зөвлөмжийн хүрээнд УИХ-аар хэлэцэж 65 тогтоолоор батлагдсан. * 7. * ҮАБЗ-ын Ажлын албаны даргын тушаал 2011.09.06 * Таван толгойн ордыг ашиглах гэрээний төсөлд анализ, дүгнэлт, бичиж ҮАБЗ-ийн хуралдаанд танилцуулж дүгнэлт гаргуулах * ҮАБЗ-ийн хуралдааны Зөвлөмж гарч Засгийн газарт буцаасан. * 8. * ҮАБЗ-ын Ажлын албаны даргын тушаал 2010.11.19 * Ашигт малтмалбн тусгай зөвшөөрлийн тухай хуулийн төслийн эхний хувилбарыг боловсруулах ажлын хэсэг * Засгийн газарт шилжүүлсэн. * 9. * ҮАБЗ-ын Нарийн бичгийн даргын Захирамж 2010.10.25 * Цөмийн болон цацрагийн хяналт, шалгалтаар илэрсэнҮндэсний аюулгүй байдалд нөлөөлж болохуйц ноцтой зөрчил, өндөр эрсдэл бүхий цацрагийн үүсгүүрүүдийн хамгаалалт, цөмийн болон цацрагийн ослын талаар танилцуулга бэлтгэж ҮАБЗ-ийн хуралдаанаар хэлэлцүүлэх * ҮАБЗ-ийн тэмдэглэл гаргасан, Цөмийн энергийн агентлаг болон бусад холбогдох газруудад тусгай чиглэл хүргүүлсэн * 10. * ҮАБЗ-ын Ажлын албаны даргын тушаал 2009.10.05 * “Оюу толгой” стратегийн ордыг ашиглах хөрөнгө оруулалтын гэрээний төсөлд шинжээчийн дүгнэлт гаргах, * Гэрээний төслийг ЗГ-ын хуралдаан, Улсын Их Хурлаар хэлэлцүүлж хөрөнгө оруулалтын гэрээг баталсан.      * ҮАБЗ-ын хуралдаанаас гарч байгаа шийдвэрүүд нь төрийн нууцын зэрэглэлтэй гардаг байсан тул тухайн үеийн ажлуудын огноо, шинжээч, мэдээллийн ажилтан нарын нэр мэдээллийг бичихэд төвөгтэй байдал үүсэж байна.   ҮАБЗ-д Референтээр ажиллаж байх хугацаанд ажлын чиг үүргийн дагуу хариуцсан салбарын хууль, эрх зүйн хэрэгжилт ямар байгаатай уялдуулан улс орны эдийн засгийн аюулгүй байдлын талаар дүгнэлт бичиж ҮАБЗ-ийн тэргүүн, гишүүдэд үнэн зөв мэдээллээр цаг тухай бүр хангах, хуралдаанд хэлэлцүүлэх асуудлыг Монгол Улсын Үндэсний аюулгүй байдлын үзэл баримтлал бусад хууль, УИХ, ЗГ-ын тогтоол шийдвэрүүдийн хүрээнд боловсруулсан эсэх, цаашид авах арга хэмжээний талаар шийдвэрийн төсөл боловсруулан хуралдаанд оруулж хэлэлцүүлж байсан.  ҮАБЗ-ын хуралдаанаар хэлэлцэхэд ажлын чиг үүргийн дагуу хариуцан ажиллаж байсан ажлуудыг тоймлон дурдахад: Газрын тосны Бүтээгдэхүүн хуваах гэрээнүүд, Цөмийн энергийн тухай хууль болон Ашигт малтмалын тухай хуулийн хэрэгжилт авах арга хэмжээний талаар, Эрчим хүчний аюулгүй байдал, Дулааны 5 дугаар цахилгаан станц барьж байгуулах асуудал зэрэг болно.  Ажиллаж байх хугацаандаа ямар нэгэн ажилтай холбогдолтой алдаа гаргаж байгаагүй, миний ажлын үр дүнг үнэлж байгууллагын тэргүүний ажилтан, Үндэсний аюулгүй байдлын хүндэт тэмдэг, Алтан гадас, Хөдөлмөрийн гавьяны улаан тугийн одон, үнэ бүхий зүйлээр шагнагдаж байсан. |
| **3.5** | **Мэргэжлийн холбоо, байгууллагын гишүүнчлэлийн талаар**  Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.  -Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана.  -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| Байхгүй |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**  -Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.  -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.  -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.  -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.  **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| 1. О.Цэндсүрэн: Уул уурхайн яам Загвар гэрээг товч бөгөөд тодорхой болгох шаардлага тавьсан. /2015.09.03/ - <http://www.mongolianminingjournal.com/a/60734> 2. О.Цэндсүрэн: Хариуцлагатай уул уурхай гэдэг зөвхөн нөхөн сэргээлтээ хариуцлагатай хийхийн нэр биш. /2019.04.29/ - <https://ulsturch.mn/research/article/11153> |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг хавсаргана:

-төрийн албан хаагчийн анкет;

-иргэний үнэмлэхийн хуулбар;

-нийгмийн даатгалын дэвтрийн хуулбар, эсхүл түүнтэй адилтгах баримт бичиг;

-эрх зүйн бакалаврын, эсхүл түүнээс дээш боловсролын зэргийн дипломын хуулбар;

-хууль зүйн өндөр мэргэшилтэй гэдгийг нотлох харуулсан үйл ажиллагааны талаарх баримт;

-эрх зүйч мэргэжлээр 10-аас доошгүй жил ажилласныг нотлох баримт;

-хүсэлт гаргагчийн талаарх тодорхойлолт /гурваас доошгүй/;

-энэхүү загварт заасан барим бичиг;

-холбогдох бусад баримт.

**Хүсэлт гаргагч:**

Эцэг/эхийн нэр: ...Охиндоо...

Өөрийн нэр: ...Цэндсүрэн...

Гарын үсэг: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Он, сар, өдөр: ...2021.03.31...

--- оОо ---